Eron prezidenti Xasan Ruhoniy G‘arb tomonidan joriy qilinadigan sanksiyalar Eronga hech qanaqasiga ta’sir ko‘rsatmasligini ma’lum qildi. Shu bilan birgalikda, u "oltilik" bilan Vena shahrida Eron yadroviy dasturi borasida erishilgan kelishuvni "mamlakat taraqqiyoti uchun eng muhim kelishuv" sifatida baholadi. "Men bu borada kelishuvga erishganimizdan juda mamnunman", deydi Eron prezidenti. Biroz oldinroq, Eron Tashqi ishlar vaziri Javod Zarif G‘arb davlatlari bilan Vena shahrida o‘tkazilgan uchrashuvda Eron yadroviy dasturi bo‘yicha amalga oshirilgan kelishuv hamma uchun ham mukammal tarzda tuzilmaganini, lekin bu kelishuvni ulkan yutuq sifatida baholashini aytib o‘tgandi.